Euroopa Liidu Teataja L 266 , 19/10/2000 Lk 0027 - 0044



EMP Ühiskomitee otsus nr 38/1999, 30. märts 1999, millega muudetakse EMP lepingu XIII lisa (transport) ja protokolli nr 37 EMP ÜHISKOMITEE, võttes arvesse Euroopa Majanduspiirkonna lepingut, mida on kohandatud Euroopa Majanduspiirkonna lepingut kohandava protokolliga, edaspidi "leping", eelkõige selle artiklit 98, ning arvestades, et: (1) lepingu XIII lisa muudeti EMP Ühiskomitee 29. jaanuari 1999. aasta otsusega nr 15/1999 [1]; (2) lepingusse tuleb lisada nõukogu 20. veebruari 1978. aasta otsus 78/174/EMÜ nõustamiskorra sisseseadmise ja komitee moodustamise kohta transpordi infrastruktuuri valdkonnas [2]; (3) nõukogu otsusega 78/174/EMÜ asutatud transpordi infrastruktuuri komitee on lepingu protokollis nr 37 loetletud kui komitee, mille tööga on seotud EFTA riikide eksperdid; (4) nõukogu otsus 78/174/EMÜ tühistati Euroopa Parlamendi ja nõukogu 23. juuli 1996, aasta otsusega nr 1692/96/EÜ üleeuroopalise transpordivõrgu arendamist käsitlevate ühenduse suuniste kohta [3]; (5) otsus nr 1692/96/EÜ näeb ette, et seda võrku peab saama ühendada muu hulgas EFTA riikide võrkudega, edendades samas nende võrkude koostalitlusvõimet ja neile juurdepääsu; (6) otsusega nr 1692/96/EÜ asutatakse üleeuroopalise transpordivõrgu komitee; (7) otsus nr 1692/96/EÜ tuleb lepingusse lisada, ON VASTU VÕTNUD JÄRGMISE OTSUSE: Artikkel 1 Lepingu XIII lisas (Transport) asendatakse "1. LIIDE""2. LIITEGA", "2. LIIDE""3. LIITEGA", "3. LIIDE""4. LIITEGA" ja "4. LIIDE""5. LIITEGA". Artikkel 2 Lepingu XIII lisa punkt 5 (nõukogu otsus 78/174/EÜ) asendatakse järgmiselt: "5. 396 D 1692: Euroopa Parlamendi ja nõukogu otsus 1692/96/EÜ, 23. juuli 1996, üleeuroopalise transpordivõrgu arendamist käsitlevate ühenduse suuniste kohta (EÜT L 228, 9.9.1996, lk 1); parandatult EÜT L 15, 17.1.1997, lk 1. Käesolevas lepingus loetakse selle otsuse sätteid järgmises kohanduses: a) artikli 1 lõikes 2 asendatakse sõnad "liikmesriigid ning vajaduse korral ühendus" sõnadega "Euroopa Majanduspiirkonna lepinguosalised" ning sõnad "ilma et liikmesriigi või ühenduse rahalisi kohustusi ette kindlaks määrataks" sõnadega "ilma et Euroopa Majanduspiirkonna lepinguosalise rahalisi kohustusi ette kindlaks määrataks"; b) artikli 1 lõikes 3 asendatakse sõna "asutamisleping" sõnadega "Euroopa Majanduspiirkonna leping"; c) artikli 2 lõike 2 punktis a asendatakse sõnad "ühenduse eesmärgid" sõnadega "Euroopa Majanduspiirkonna lepingus osutatud eesmärgid"; d) artikli 2 lõike 2 punktis h asendatakse sõnad "Euroopa Vabakaubanduse Assotsiatsiooni (EFTA) riigid" sõnaga "Šveits" ning sõnad "ühenduse huvides" asendatakse sõnadega "Euroopa Majanduspiirkonna lepinguosaliste huvides"; e) artikli 4 esimeses reas asendatakse sõnad "ühenduse meetmed" sõnadega "Euroopa Majanduspiirkonna lepinguosaliste võetud meetmed" ning punktis i sõnad "ühenduse seatud eesmärgid" sõnadega "Euroopa Majanduspiirkonna lepinguosaliste seatud eesmärgid"; f) artiklis 6 asendatakse sõna "ühendus" sõnadega "Euroopa Majanduspiirkonna lepinguosalised" ning fraasi "asutamislepingus sätestatud asjakohases korras" ei kohaldata; g) artikli 7 lõikes 1 asendatakse sõna "asutamisleping" sõnadega "Euroopa Majanduspiirkonna leping"; h) artikli 8 lõikes 1 ei kohaldata fraasi "kohaldades direktiivi 92/43/EMÜ" ning artikli 8 lõike 2 punktis b asendatakse sõna "liit" sõnadega "Euroopa Majanduspiirkonna lepinguosaliste territooriumid"; i) otsuse I lisa 2. jagu (teedevõrk) täiendatakse järgmise tekstiga ja esitatakse see käesoleva lisa 1. liite kaartidel: "2.15. Island 2.16. Norra"; j) otsuse I lisa 3. jaos (raudteevõrk) täiendatakse järgmise tekstiga ja esitatakse see käesoleva lisa 1. liite kaartidel: "3.16. Norra"; k) otsuse I lisa 6. jaos (lennujaamad) lisatakse järgmine ja esitatakse käesoleva lisa 1. liite kaartidel: "6.8. Island 6.9. Norra"; EFTA riikide ühinemise üksikasjalik kord vastavalt lepingu artiklile 101: Üleeuroopalise transpordi infrastruktuuri komitee töös võib osaleda igast EFTA riigist üks ekspert. EÜ Komisjon teatab osalistele õigeaegselt komitee koosoleku kuupäeva ja edastab asjaomased dokumendid." Artikkel 3 Lepingu protokolli nr 37 punkt 4 (transpordi infrastruktuuri komitee) asendatakse järgmiselt: "4. Üleeuroopalise transpordivõrgu komitee (Euroopa Parlamendi ja nõukogu otsus nr 1692/96/EÜ)" . Artikkel 4 Euroopa Parlamendi ja nõukogu otsuse nr 1692/96/EÜ islandi- ja norrakeelne tekst, mis on lisatud käesoleva otsuse vastavates keeltes versioonidele, on autentne. Artikkel 5 Käesolev otsus jõustub 31. märtsil 1999 tingimusel, et kõik lepingu artikli 103 lõikes 1 ettenähtud teated on EMP Ühiskomiteele esitatud. Artikkel 6 Käesolev otsus avaldatakse Euroopa Ühenduste Teataja EMP osas ja EMP kaasandes. Brüssel, 30. märts 1999 EMP Ühiskomitee nimel eesistuja F. Barbaso [1] EÜT L 35, 10.2.2000, lk 45. [2] EÜT L 54, 25.2.1978, lk 16. [3] EÜT L 228, 9.9.1996, lk 1. -------------------------------------------------- LISA EMP Ühiskomitee otsuse nr 38/1999 " 1. Liide EUROOPA PARLAMENDI JA NÕUKOGU OTSUSE nr 1692/96/EÜ I LISAS OSUTATUD KAARDID EMP LEPINGU KOHASELT (vt lepingu XIII lisa punkti 5 kohandusi i, j, ja k) +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ " --------------------------------------------------